
УЧИЛИЩНА ПРОЦЕДУРА
ЗА ПОДАВАНЕ, РАЗГЛЕЖДАНЕ И РЕШАВАНЕ
НА ПРЕДЛОЖЕНИЯ, ЖАЛБИ И СИГНАЛИ 
В ПГ „ИВАН СЕРГЕЕВИЧ АКСАКОВ“, ПАЗАРДЖИК

Чл.1. Настоящата процедура регламентира реда за регистриране, разглеждане и произнасяне по постъпваща в ПГ „Иван С. Аксаков“, Пазарджик предложения жалби и сигнали за нарушаване правата на децата.
Чл.2. Предложения, жалби и сигнали се подават в писмен или устен вид. Всяко предложение, жалба и сигнал трябва да съдържа темата, по която се отправя искането, както и попълнено име, адрес и телефон за контакт на подателя. Към подадените предложения, жалби и сигнали могат да се прилагат копия на документи, свързани с описаната тема.
Чл.3. Не се разглеждат анонимни предложения, жалби и сигнали или такива отнасящи се до нарушение, извършено преди повече от 1-на година.
Чл.4. Писмените предложения се описват в свободен текст и се пускат в специално предназначена кутия за жалби и сигнали, която се намира на първия етаж- при охраната
Чл.5. Охраната всеки ден проверява кутията за постъпили жалби и сигнали. При наличие на такива, същите се внасят за входиране в деловодството на ЗАТС. Така входирани се описват и в Регистър за подадени предложения, жалби и сигнали.
Чл.6.Регистърът съдържа пореден номер, входящ номер от дневника за входяща кореспонденция, дата на подаване, име на подателя и адрес за кореспонденция, резюме на жалбата или сигнала, краен срок за отговор, дата на изпращане на отговора до подателя, бележки.
Чл.7. За подадените устно или по телефон жалби или сигнали се съставя протокол от длъжностното лице, което ги е приело и се постъпва по реда на чл.5.
Чл.8. Подадените предложения, жалби или сигнали се предоставят на директора на училището за предварителен преглед на документите и определяне дали предметът на документа е от компетентността на училището. Ако преценката е, че документът не е в правомощията на училището, същият се препраща по компетентност на съответното ведомство, като писмено се уведомява жалбоподателя за предприетите действия.
Чл.9. Процедура за разглеждане на предложение, жалба или сигнал започва с резолюция на директора на училището и назначаване на училищна комисия.
Чл.10. За всеки конкретен случай на жалба или сигнал директорът назначава нова комисия.
Чл.11. Комисията разглежда постъпилото предложение, жалба или сигнал и в 7 дневен срок изготвя писмен доклад, който предоставя на ЗАТС за входиране, заедно с всички събрани доказателства по случая. Когато за решение на конкретно предложение, жалба или сигнал е необходимо събиране на допълнителна информация по случая, което изисква повече технологично време /в рамките на 30 дни/, подателят се уведомява писмено, като се излагат съответните мотиви.
Чл.12. Директорът се произнася по доклада на комисията в 7 дневен срок от предаването му с мотивирано становище.
Чл.13. Ако не се признае основателността на сигнала директорът в срок от един месец от подаването му писмено уведомява подателя.
Чл.14. ЗАТС на училището изпраща до подателя отговора на директора с писмо с обратна разписка.
Чл.15. При постъпване на жалба или сигнал за дете в риск, директорът до един час подава устно сигнал за ситуацията до ОЗД, ДАЗД, РУ на МВР – Пазарджик и РУО- Пазарджик, а след това писмено, чрез доклад.
Чл.16. При постъпил сигнал или жалба срещу лице от персонала за нарушаване правата спрямо дете се действа по реда на настоящата процедура. На основание на чл.193 от КТ директорът изисква писмени обяснения и изслушва лицето. Комисията проверява посочените в сигнала факти и обстоятелства. При доказване на вината на служителя/работника се налага дисциплинарно наказание.
Чл.17. При особено тежки нарушения на трудовата дисциплина и установено нарушаване правата на дете служителя/работника се отстранява от работа до изясняване на случая.
Чл.18. Когато фактите и обстоятелствата, посочени в жалбата бъдат потвърдени се вземат незабавни мерки за отстраняване на допуснатото нарушение. При доказана вина на лицето от персонала, следва дисциплинарно нарушение.
Чл.19. Жалбоподателят се уведомява писмено за предприетите действия.
Чл.20. (1). Производството по предложенията, жалбите и сигналите приключва с отговора на директора.
	(2). Когато има последващо отстраняване на констатирани нарушения – с изпълнението им и с нов отговор до жалбоподателя.
Чл.21. Изисквания за обжалване при несъгласие с резултата от работата по жалбата:

(1) Разглеждат се повторно постъпили жалби и сигнали само с посочени нови факти и обстоятелства. Отговорът до жалбоподателя е само за новите твърдения.
(2) Не се разглеждат жалби и сигнали, подадени повторно по въпрос, по който има взето решение. Решението по даден сигнал не подлежи на обжалване. Връща се отговор на подателя, като му се съобщават основанията за това.
(3) При несъгласие с резултата по жалбата, жалбоподателят се обръща към по-висша институция. Решението може да се обжалва в 14-дневен срок.
Чл.22. За всички предприети действия в хода на извършената проверка на жалба или сигнал, комисията води преписка, в която се съхраняват изисканите обяснения, протоколи от проведени срещи и взети решения, както и доклада до директора. Същите се архивират в отделна папка.
Чл.23. При осъществяване на настоящата процедура стриктно се спазват изискванията на Административно-процесуалния кодекс, ЗПУО и други нормативни документи.
 Чл.24. Документите по преписките, протоколите и докладите на комисията за разглеждане на жалбите и сигналите се архивират от училищната комисия по архивиране по реда на Правилника за архивиране в ПГ Иван С. Аксаков“, Пазарджик.

Приложения: 
1. Протокол за регистриране на устни , т.ч. подадени по телефон предложения, жалби или сигнали.
2. Констативен протокол за извършена проверка.
3. Регистър за предложения, жалби или сигнали.
4. Регистър за приключени сигнали и жалби
5. Доклад за НАЛИЧНИТЕ ОБСТОЯТЕЛСТВА по подадена жалба или сигнал.
6. Писмо отговор по подадена жалба или сигнал.
















image1.emf
X

Директор на ПГ "Иван С.Аксаков"


image2.jpeg




